《山居秋夕》
明代·陈良珍

大火倏西流，樵岩风力紧。林空蟋蟀喧，霜高百草陨。

寒泉冽清涧，禾黍被秋畛。游人恋深栖，历览胜颇尽。

冉冉孤云飞，悠悠凡虑轸。坐久月临关，夜静松飙隐。

居人惜流光，相期保玄鬓。

作者简介：陈良珍，初名便殿，字在璞。南海人。明世宗嘉靖二十八年（一五四九）举人。官永州丞。著有《在璞文稿》、《在璞诗稿》。清黄登辑《岭南五朝诗选》卷四、清温汝能《粤东诗海》卷二六有传。